

**Көшелерді қайта атау туралы**

Ақтөбе облысы Әйтеке би ауданы Үшқатты ауылдық округі әкімінің 2008 жылғы 23 маусымдағы N 1 шешімі. Ақтөбе облысының Әйтеке би аудандық әділет басқармасында 2008 жылдың 04 шілдеде N 3-2-49 тіркелді

      Ескерту. Шешімнің деректемелерінде және бүкіл мәтінінде "селолық", "селосының" сөздері тиісінше "ауылдық", "ауылының" сөздерімен ауыстырылды - Ақтөбе облысы Әйтеке би ауданы Үшқатты ауылдық округінің әкімінің 09.02.2016 № 2 шешімімен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).

      Қазақстан Республикасының 2001 жылғы 23 қаңтардағы N 148 "Қазақстан Республикасындағы жергілікті мемлекеттік басқару және өзін-өзі басқару туралы" Заңының 35-бабының 2-тармағына және Қазақстан Республикасының 1993 жылғы 8 желтоқсандағы N 4200 "Қазақстан Республикасының әкімшілік – аумақтық құрылысы туралы" Заңының 14-бабының 4-тармақшасына сәйкес Үшқатты ауылдық округ әкімі **ШЕШІМ ЕТЕДІ:**

      Ескерту. Кіріспеге өзгеріс енгізілді - Ақтөбе облысы Әйтеке би ауданы Үшқатты ауылдық округінің әкімінің 09.02.2016 № 2 (алғашқы ресми жарияланған күнінен кейін күнтізбелік он күн өткен соң қолданысқа енгізіледі); 30.03.2017 № 1 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) шешімдерімен.

      1. Үшқатты ауылдық округі халқының пікірін ескере отырып Үшқатты ауылының кейбір көшелері қайта аталсын.

      1) Советская көшесі – қазақ халқының бірлігін нығайтуға үлес қосқан мемлекет қайраткері Әйтеке би есімімен;

      2) Ленин көшесі – ұлы ақын, философ, ағартушы, композитор қазақ деген халықты әлемге тант еткен адам.Қазақтың біртуар ұлы Абай есімімен;

      3) Мира көшесі – 1986 жылы желтоқсан айы Тәуелсіздік алу үшін алғашқы қадам – Желтоқсан көшесі

      4) Автобазовская – Қазақстан мен орта Азияда азамат соғысына белсене қатысушы, мемлекет қайраткері. Торғайда шығатын "Қазақ мұңы" газетінде істеген. Біздің жерлесіміз, ең алғашқы – ғылым Академигі – Темірбек Жүргенов есімімен;

      5) Привокзальная – Үшқатты ауылының негізінде ең тұңғыш мекемесі – Теміржолшылар.

      6) Молодежная – 1991 жылы көше жаңадан құрылысын бастаған жас құрылысшылар – Жастар есімімен;

      7) Амангелды көшесі – халық батыры Амангелді Иманов есімімен.

      2. Осы шешім Әділет органдарында мемлекеттік тіркелген күннен бастап күшіне енеді және алғашқы ресми жарияланған күннен бастап он күнтізбелік күн өткен соң қолданысқа енгізіледі.

|  |  |
| --- | --- |
|
*Үшқатты ауылдық округ әкімі:*
 |
*Б.Ж.Алдабергенов*
 |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК